
Sülysáp Város Önkormányzata Képviselő-testületének

2015. augusztus 13-án tartandó munkaterv szerinti ülésére

6. napirendhez

Tárgy: Tájékoztatás Sülysáp Város Önkormányzata gazdálkodásának 2015. első félévi helyzetéről és a költségvetés módosítása
Tisztelt Képviselő-testület!

Az államháztartásról szóló 2011. évi CXCV. törvényből kikerült a féléves beszámoló kötelezettsége, ugyanakkor elengedhetetlennek tartom, hogy év közben is tájékoztassam a Képviselő-testületet az önkormányzat gazdálkodásának helyzetéről.
Kérem a fentiek alapján előterjesztett tájékoztatásom, illetve a féléves módosítások átvezetését szolgáló rendelet megtárgyalását és szíves elfogadását.
.../2015. (VIII. 13.) ÖKT határozati javaslat
Sülysáp Város Önkormányzatának Képviselő-testülete az Önkormányzat gazdálkodásának 2015. I. félévi helyzetéről szóló tájékoztatást elfogadja.
Határidő: azonnal
Felelős: polgármester

Sülysáp, 2015. augusztus 5.


Horinka László s.k. 


polgármester

Sülysáp Város Önkormányzata Képviselő-testületének

…/2015. (...) önkormányzati rendelete

az önkormányzat 2015. évi költségvetéséről szóló 2/2015. (II. 20.) önkormányzati rendelet módosításáról

Sülysáp Város Önkormányzatának Képviselő-testülete az Alaptörvény 32. cikk (1) bekezdésének a) és f) pontjával, valamint az államháztartásról szóló 2011. évi CXCV. törvény (a továbbiakban: Áht.) 23. § (1) bekezdésével kapott felhatalmazással és feladatkörében eljárva a következőket rendeli el:

1. §

A Sülysáp Város Önkormányzata Képviselő-testületének az önkormányzat 2015. évi költségvetéséről szóló 2/2015. (II. 20.) önkormányzati rendelet mellékletei helyébe az 1-10. mellékletek lépnek.

2. §

Ez a rendelet a kihirdetését követő napon lép hatályba. 

Sülysáp, 2015. augusztus 13.


Horinka László 
Tóth Krisztina


polgármester
jegyző

TÁJÉKOZTATÁS
Sülysáp Város Önkormányzata gazdálkodásának 
2015. I. félévi helyzetéről
Sülysáp Város Önkormányzatának Képviselő-testülete a Magyarország 2014. évi központi költségvetéséről szóló 2013. évi CCXXX. törvényben foglaltak figyelembe vételével a 2/2015. (II. 20.) önkormányzati rendeltével fogadta el a 2015. évi költségvetését.

ÖNKORMÁNYZATI BEVÉTELEK

Az önkormányzat 2015. évi módosított előirányzata 1.049.990 eFt az idei év első félévében a tényleges teljesítés 531.737 eFt, mely a módosított előirányzathoz képest 51 %-os teljesítést jelent. Az elmúlt évekhez viszonyítva a bevételek megfelelően alakultak köszönhetően, hogy Tápiómenti Területfejlesztési Társulás 2015. május végén és Június elején két részletben az eladásra felkínált 0406/24 hrsz. területet 51.094 eFt kiegyenlítette.

Működési célú támogatások
Az államháztartáson belüli működési célú támogatási bevételeink havonta megközelítőleg 40.000 eFt, amely a vizsgált időszakra vonatkozóan 57% százalékos teljesítésnek felel meg, összesen 268.816 eFt a kapott támogatás.

A 2015. évre vonatkozóan nem lett tervezve egyéb működési célú támogatás államháztartáson belülről ennek ellenére itt számoljuk el a mezőőrök, az OEP védőnők és a közfoglalkoztatottak után járó támogatásokat.

	elszámolt sor
	Megnevezés
	igénylés/ támogatás

	B16-01
	Egyéb műk. C.tám közp.ktg vetési szerv.  (OEP-től védőnői feladatokra, foglalkoztatást helyettesítő bérkompenzáció)
	              13 569 510    

	B16-02
	Egyéb műk. c. tám központi kezelésű ei-tól (Mezőőr)
	                   540 000    

	B16-03
	Egyéb műk c. tám. (EU-s programok: TÁMOP)
	                   190 910    

	B16-04
	Egyéb műk c. tám. fejezet kez. ei-tól                                                (Közfoglalkoztatottakra kapott tám.)
	                4 898 118    

	Összesen:
	              19 198 538    


Közhatalmi bevételek
Az adók tekintetében a félévre vonatkozóan a tervezett 51%-át teljesítettük, (95.833 eFt) amelyből kiemelném a vagyoni jellegű adókat amely az elvártból 69%-a folyt be a vizsgált időszakban. A gépjármű adó tekintetében szintén az elvárhatótól magasabb mintegy 68%-os volt az időszaki bevétel, szám szerint 15.368 eFt.

Mind a gépjármű mind az építményadó, időarányosan meghaladja a várt bevételeket a statisztika alapján. Köszönhető ez annak, hogy a tavaszi időszakban az esetek többségében az ügyfelek előre befizetik az egész évi járandóságukat. Ennek köszönhetően egy viszonylagos megtorpanásra számítunk az elkövetkezendő negyedévben, félévben.

Államháztartáson belüli felhalmozási célú támogatásainknál kiemelném az ÁROP illetve a KMOP támogatásainkat elsőnél mintegy 16 425 eFt támogatás, míg a másodiknál mintegy 6.396 eFt.

Egyéb bevételek
Bevételeink részletezésénél az alábbiakban az általunk fenntartott „profitot” termelő bevételekre szeretnék kitérni.

Piac bevételek
Az elmúlt időszakban vizsgáltuk a piac bevételek alakulását szűkebb és hosszabb időintervallumban. A beszámoló vizsgált időszak 2015.01-2015.06-ra vonatkozik, azonban ez esetben véleményem szerint érdemes megvizsgálni a 2014 évi adatok tükrében.

Az első tábla hosszabb havi bontásban készült, ez elég volatilis, ezért némi magyarázatra szorul. 

2014 októberétől kerül bevezetésre a díjbekérő, amelynek hatása rögtön mutatkozik is, 624 ezer forinttal emelkedett a bevétel szeptemberhez viszonyítva az elszámoltathatóság miatt. Csak ez a hónap magasan jobb, mint az erősebb tavaszi hónapok ugyanebben az évben.

A másik szembetűnő érték a 2015. január és március. Ezen hónapokban magas volt az előrefizetők száma januárban, a negyedéves éves, féléves illetve a havi befizetések is megjelennek. Annak ellenére, hogy a piacon nincs nagy mozgás. Márciusban indul a tavasz és ehhez jön a negyedéves havi előrefizetés.

Mind havi mind negyedéves bontásban emelkedésről beszélhetünk, azonban a fentinél jobban szemlélteti a trendet a negyedéves grafikon.

Nagyobb távlatban vizsgálva, féléves bontásban. Szépen látszik trend.

Műfüves pálya, terembérlet bevétele

Az Önkormányzat életében kiemelt szerepet tölt be a sport és ezáltal az ehhez kapcsolódó intézmények fenntartása gazdasági működtetése. Ennek tükrében vizsgáltuk a 2015 évi első félévi bevételeket és kiadásokat. Bevételek tekintetében a két helység mintegy 990 eFt-ot tudott termelni, amelynek megoszlását az alábbi táblázat szemlélteti.

	Megnevezés
	Összeg

	Műfüves pálya bérleti díj bevétel
	573 590 Ft

	Tornacsarnok bérleti díj bevétel
	416 800 Ft

	Összesen:
	990 390 Ft


A műfüves pálya esetében a költségek ugyanezen időszakra 271 eFt-ot tesznek ki, amelyben egy egyszeri pálya karbantartási díj szerepel, mintegy 250 eFt tétellel. A felmerülő elektromos áram biztosítása nem jelent számottevő kiadást, havi szintem megközelítőleg 4 eFt. 

Kintlévőségek kezelése
Bevételeink tekintetében véleményem szerint az eddigieknél nagyobb hangsúlyt kell fektetnünk kintlévőségek naprakész kezelésére. Ezzel kapcsolatban június elején megkezdtük az elmaradt étkezési befizetések felszólítás alapján történő beszedését. 

Ennek eredményeképpen a beszámoló elkészültéig 155 eFt folyt be az Önkormányzat bankszámlájára. A kint lévő összeg behajtását nagyban nehezítik adminisztrációs illetve munkafolyamatban végzett hiányosságok. Erre vonatkozóan lépéseket tettünk a felek pontos és egyértelmű elszámolásával kapcsolatban.

További kintlévőségeink (elmaradt kiszámlázások, hozzájárulások) beszedésére vonatkozóan a folyamatok kidolgozása, összehangolása jelenleg is napi aktualitásaink között szerepel.

ÖNKORMÁNYZATI KIADÁSOK
Az önkormányzat 2015. évi, módosított előirányzata 1.049.990 eFt, a tényleges teljesítés 407.042 eFt, mely a módosított előirányzathoz képes 39 %-os teljesülést jelent. Az időarányosnál alacsonyabb teljesülésnek az oka, hogy a beruházási kiadások nagyobb része a második félében realizálódik. 

Az önállóan működő intézmények felhasználása nagyjából időarányos, 48-60% között teljesültek. A gyermekintézményeknél általában az első félévre esik a leállás, ezért az első félév terhére kismértékű aránytalanság mutatkozik a kiadásokban.

Személyi juttatások

Jóléti kiadásaink tekintetében az előirányzott 301.796 eFt-nak mintegy 55%-a teljesült. Ennek oka, hogy a 2014 évi decemberi bér januárban történik elszámolásra. Ennek fényében dolgozóinknak bér, cafetéria, túlóra, ügyeleti díj tekintetében 164.641 eFt került elszámolásra

A kincstár által megküldött adatlap alapján a K2-es rovaton  41.232 eFt-ot számoltunk el, mint munkaadókat terhelő járulékot.

Dologi kiadások
Ezen sor tekintetében egy magas hányadról beszélhetünk. 77%-os teljesülés mellett az alábbi grafikon jól szemlélteti, hogy ebben nagyrészt a közüzemi díjjak megfizetése a magas.

Dologi kiadásokon belül viszonylag alultervezésre került a karbantartás kisjavítás szolgáltatása mintegy 200 eFt-tal. Amelynek következtében az ilyen jellegű dologi kiadásainkra átcsoportosítást kell végeznünk a viszonylag magasan tervezett (7.000 eFt) közvetített szolgáltatások terhére

Civil szervezeteknek adott és egyéb támogatások

Civil szervezeteknek, nonprofit szervezeteknek tételesen az alábbi támogatások adta Önkormányzatunk.

	 
	Támogatott szervezet
	Támogatás mértéke
	 

	
	Gyorspeed Kft. személyszállítás
	4 200 000 Ft
	

	
	Csatorna Társulat 
	1 695 215 Ft
	

	
	Papp Szabolcs
	50 000 Ft
	

	
	Sülysápi Polgárőr Egyesület
	240 000 Ft
	

	
	II. Római Katolikus Egyházközség
	400 000 Ft
	

	
	I. Római Katolikus Egyházközség
	400 000 Ft
	

	
	Sülysáp Bogdán Flórián Önkéntes Tűzoltó Egyesület
	500 000 Ft
	

	
	Barátság Nyugdíjas Klub
	200 000 Ft
	

	
	Tápiómenti Kisbárka Egyesület
	300 000 Ft
	

	
	Sülysápi Gyerekfoci Egyesület
	300 000 Ft
	

	
	Sülysápi Községi Sportkör
	2 500 000 Ft
	

	
	Tápiómenti Tömegsport Alapítvány
	250 000 Ft
	

	
	Tápiómente Ökölvívó Egyesület
	200 000 Ft
	

	
	Maglódi Református Egyházközség
	50 000 Ft
	

	
	Magyar Pünkösdi Egyház Sülysápi Gyülekezete
	250 000 Ft
	

	 
	Sülysápi Baptista Gyülekezet
	250 000 Ft
	 

	
	Összesen:
	11 785 215 Ft
	


Külön szeretném kiemelni, hogy a TÁVÜSZ Kft-nek 2015 első félévében 31.850 eFt került folyósításra a település üzemeltetés kapcsán. (Egyéb működési célú támogatások államháztartáson kívülre) Az időarányos teljesítés 43%-os.

Államháztartáson belülre nyújtott támogatásaink saját társulatunknak mintegy 15.367 eFt-ot tesz ki a K506-os rovaton. Megközelítőleg 30%-os a teljesítés.

ELMIB Zrt.
A társasággal történt megállapodás értelmében részvényvásárlás címen havonta 115 eFt történik kifizetésre.

2015. január 1-jei nyitó állományunk 9.574 eFt. Az elmúlt félév befizetéseivel megemelve a féléves záró állományunk 10.266 eFt

Gyermekétkeztetés

A bölcsőde, a konyha, az óvoda és a gondozási központ tekintetében támogatásként (50%-os és rendszeres) 12.007 eFt-ot fizetett ki Önkormányzatunk támogatáskén. Itt kell megemlítenünk, hogy szeptembertől törvény szerint bővülni fog a gyermekétkeztetés támogatási köre. Ezen támogatások aránya jelenleg is magas (önkormányzat kiadás K48as sor). Ezért a későbbiekben folyamatos kontrollt igényel.

Intézményink finanszírozása

2015. vizsgált időszakában finanszírozási kiadásokra az összes intézményünkre vonatkozóan 162.709 eFt költöttünk. Amely a tervezetthez képest 41%-os teljesítésnek felel meg.

ÖSSZEFOGLALÁS
Sülysáp Város Önkormányzatának pénzügyi adatait vizsgálva elmondhatjuk, hogy az időarányos teljesülések 40-60% között jól alakulnak. Intézményeink likviditási nehézséggel nem küzdenek. A rendelkezésre álló hitelkeret 40.000 eFt amelyhez az elmúlt időszakban nem kellett hozzányúlni. 

A költségvetésben betervezett összegeket intézményünk folyamatosan megkapja (a mellékelt táblázatok alapján). A fentiekben már hangsúlyozott kintlévőségek kezelésére mihamarább szükséges lépéseket tennünk, amely véleményem szerint humánerőforrás bevonása nélkül további nehézségekbe fog ütközni. A pénzügyi igazgatás és rendezés mellett jelenleg is folyik az ASP rendszerben való munkálatok integrálása, amely jelenlegi munkafolyamatainkat lassítja, de az Önkormányzathoz augusztusban érkező számlákat már az új rendszerben visszük fel, illetve onnan indítjuk, hogy a kifizetéseinknek továbbra is folyamatosan eleget tudjunk tenni. 

Sülysáp, 2014. augusztus 5.










Koza Balázs s.k.








adó- és pénzügyi irodavezető

melléklet: Féléves beszámoló táblák

